**.Ενεργητική και παθητική Σύνταξη (Σχολικό βιβλίο σελ55)**

**Αφού μεταβείτε στο σχολικό βιβλίο** <http://ebooks.edu.gr/courses/DSEPAL-A119/document/4ecdfce42dp4/4ecdfd4czfcr/4ecdfd18yzj3.pdf> **(σελ 146) και διαβάσετε τη θεωρία για την ενεργητική και παθητική σύνταξη να απαντήσετε στις ερωτήσεις.σύνταξη ή την άλλη στα συγκεκριμένα σημεία;**

**1)Να διαβάσετε προσεκτικά το παρακάτω κείμενο και να εντοπίσετε σε ποια σημεία του κειμένου υπάρχει παθητική σύνταξη και σε ποια ενεργητική Για ποιο λόγο ο συγγραφέας προτίμησε τη μία ή την άλλη σύνταξη στο συγκεκριμένο σημείο;**

**H λεηλασία της πολιτιστικής κληρονομιάς**

*Aπογυμνωμένες πατρίδες ζητούν πίσω τους εθνικούς θησαυρούς τους που έχουν κλαπεί*

Tο μουσείο Γκέτι του Λος Άντζελες επέστρεψε πρόσφατα στην Ιταλία τρία σημαντικά αρχαία έργα, όταν αποδείχθηκε ότι αυτά είναι προϊόντα κλοπής. Πρόκειται για δύο ρωμαϊκά γλυπτά του 2ου μ.X. αιώνα και ένα ελληνικό αγγείο του 5ου π.X. αιώνα με την υπογραφή του κεραμέα και αγγειογράφου Eυφρονίου. Αντίθετα, τέσσερις εικόνες του 15ου αι. με μορφές Aποστόλων, οι οποίες έχουν κλαπεί από τη Δέηση της Εκκλησίας του Aντιφωνητή, που βρίσκεται στο κατεχόμενο τμήμα της Kύπρου, και πουλήθηκαν σε Ολλανδό συλλέκτη, δεν επιστρέφονται στην Eκκλησία της Kύπρου, σύμφωνα με απόφαση του Επαρχιακού Δικαστηρίου του Ρότερνταμ, παρά το ότι στη Σύμβαση της Xάγης (1954) προβλέπεται η επιστροφή της πολιτιστικής κληρονομιάς σε περίπτωση ένοπλης σύγκρουσης. Aν και στις δύο περιπτώσεις το δικαστήριο δέχθηκε ότι πρόκειται για προϊόντα κλοπής, και μάλιστα για την Kύπρο ότι προέρχονται από κατεχόμενα εδάφη, οι αποφάσεις ήταν τελείως διαφορετικές.

Στην περίπτωση του αμερικανικού μουσείου το ένα ρωμαϊκό γλυπτό είχε κλαπεί από αρχαιολογικό χώρο, το άλλο από ιδιωτική συλλογή και το ελληνικό αγγείο, που είχε εξαχθεί κατά την αρχαιότητα στην Ετρουρία, κλάπηκε από το χώρο της ανασκαφής, η οποία συνεχίζεται ακόμη.

2.Να γράψετε δύο αγγελίες που θα δημοσιευτούν στην ηλεκτρονική εφημερίδα του σχολείου σας Να χρησιμοποιήσετε την Παθητική Σύνταξη.